text: Børn løb for kræftramte børn
  10 marts 2016 kl. 18.57
  På Søndervang Skolen i Kolding var skoledagen anderledes end normalt.
  Den almindelige undervisning var torsdag erstattet med løb på Søndervang Skolen i Kolding.
  107.000 skoleelever fra 336 skoler over hele landet og i Sverige løber fredag den 18. marts 2016 med i Team Rynkeby Skoleløbet, der samler ind til kræftramte børn. Blandt dem er 553 elever fra Søndervang Skolen i Kolding.
  Torsdag løb eleverne testløb på Kolding Stadion.
  - På den her måde kommer vi i bevægelse og har det sjovt. Så er der engagement og motivation for at samle ind, fortæller elev Laura Mailund fra Søndervang Skolen til TV SYD.
  Selvom det officielle løb først er fredag den 18. marts 2016 har eleverne allerede selv været med til at rejse penge til Børnecancerfonden. Inden testløbet har eleverne skaffet sponsorater fra familie og venner. Sponsoraternes størrelse afhang af, hvor langt eleverne løb på selve dagen.
  Med løbet håber eleverne og skolen, at de kan være med til at gøre en reel forskel for Børnecancerfonden.
  